– Ծնվել եմ Երևանում, մանկությունս անցել է Սյունիքի Վաչագան գյուղում, որն իր չքնաղ բնության համար Շվեյցարիա են անվանում, մեծացել եմ Խուստուփի փեշերին… Սովորել եմ Երևանում, Լենինգրադի կուլտուրայի ինստիտուտում, ծառայել եմ Խորհրդային բանակում՝ Գերմանիայի Դեմոկրատական Հանրապետությունում, 1991-ից երկար տարիներ ապրել եմ Միացյալ Նահանգներում… գրել եմ, նկարել եմ, երաժշտություն եմ ստեղծել, ֆիլմեր եմ նկարահանել, Վարպետության դասեր եմ տվել, ցուցահանդեսներ եմ ունեցել, գրքեր եմ տպագրել, ունեցել եմ և ունեմ գերխնդիր՝ օգնել մարդկանց: Գեղեցիկը ոչ միայն պետք է տեսնել ու զգալ, այլև՝ նվիրել ու չսպասել շնորհակալության: Ինչքան շատ եմ տալիս, այնքան շատ է մնում ինձ: